Efunshetan Aniwura

Cif Efunshetan Aniwura (a̱lyem A̱ghwangkpang: Ẹfúnṣetán Aníwúrà, byin da̱ a̱cak ce ndyia̱ 1820 – 30 Zwat A̱taa 1874) wa ku yet Iyalode Ibadan a̱feang wu, a̱ si̱ yet a̱tyonyiung mami á̱nietlyiai á̱khwo nang á̱ ku lyen ba̱t a̱ni mi̱ sa̱ncuri 19 wu mi̱ Ibadan. Á̱ ku nwuan nggu ma̱ng shi nggu hu nang a̱tyukaswuo ma̱ng kaswuo ji̱ byia̱ ya-a̱son a̱ni, nta̱m nggu na si̱ byia̱ a̱ka̱ta ma̱ng kwai-nfwuo-á̱niet, a̱khwot a̱kwop, tung zwa ma̱ng khwi ma̱ a̱byin Ibadan. Di̱ mi̱n but mi̱ fwuo, nggu wa ku yet a̱tyu a̱ ku byia̱ cet a̱swak, a̱wot a̱tyunzwa A̱ghwangkpang a̱nap a̱ swak konyan a̱ ku mak swuan a̱ni. A̱yaagwaklyen-nkhang ku tak nyia̱ a̱ ku yet a̱kwak a̱son a̱ nyia̱ tyok ma̱ng cet wa a̱ni, a̱nyan wa ku kyet á̱khwo nggu ba̱ ku bwuo nggu a̱bun ma̱ng nyiak a̱khwu nci̱ri̱ng. Á̱ si̱ nyia̱ za̱kwa jini ku ta ghwut mi̱ di̱n jen nang nggwoneam mbyin a̱ma̱nyin nggu ka ku khwu wa a̱ni, a̱ si̱ nwai shyia̱ shyia̱ kyiak neet di̱n jen a̱ja.

 Ya̱fang 

Category:Kwi 1874
Category:Byin ce ndyia̱ 1820
Category:A̱nyiuk A̱ghwangkpang ma̱ a̱bwuang
Category:Nkhang a̱nyiuk Naijeriya
Category:Á̱niet Afrika ba̱ byia̱ á̱khwo
Category:Á̱nietlyiai á̱khwo
Category:A̱nyiuk A̱ghwangkpang mi̱ kwai-nfwuo-á̱niet
Category:Nkhang Ibadan
Category:Á̱niet Abeekuta
Category:Á̱nietbwuang Ibadan